kardosdrur/scandi-wiki huggingface dataset:
Snaregade (København)

Snaregade er en gade i Indre By i København. Den ligger i forlængelse af Magstræde mod øst fra Knabrostræde til Naboløs, hvorefter den fortsætter som Gammel Strand.

Den smalle gade er opkaldt efter Erling Jonssøn Snare, der var rådmand i årene 1489–1504. I 1501 lejede han grunden til nr. 14, men navnet dukket først op i 1607 i forbindelse med Snarens Gård. Snaregade undgik delvist Københavns brand 1728 og helt Københavns brand 1795.

Bygninger og beboere 
Snaregade 1 / Nybrogade 2 blev opført i årene 1729-1730 som en trefløjet ejendom mellem Snaregade, Gammel Strand og Nybrogade for konferensråd og borgmester Christian Bjerregård. Efter forskellige ejerskift blev gården i 1757 købt af Søetatens Kvæsthus og Assistenshuset, der i 1765 lod arkitekten Philip de Lange tegne fløjen ud mod Slotsholmskanalen. Her har Kulturministeriet holdt til siden 1962.

Maleren Wilhelm Marstrand boede i nr. 4 i årene 1849–1854. Oldtidsforskeren Carl Christian Rafn boede i Snaregade som ung, mens han var løjtnant og lærer. I 1851 boede historieprofessor og overbibliotekar ved Det Kongelige Bibliotek, Erich Christian Werlauff, i Snaregade 10. I nr. 12 boede arkitekten N.S. Nebelong i henholdsvis 1852–1853 samt i 1855–1858.

Eksterne henvisninger

Noter 

Gader i Indre By (København)
Step Up 3D

Step Up 3D (også kendt som Step Up 3) er en amerikansk 3D dans film fra 2010 skrevet af Amy Andelson og Emily Meyer og instrueret af Jon Chu som også instruerede Step Up 2: The Streets. I Step Up 3D ses Adam Sevani og Alyson Stoner, der portrætterede Moose fra Step Up 2 the Streets og Camille Gage fra Step Up.

Handling 

Luke (Rick Malambri) er en forældreløs street danser, der gør alt hvad han kan for at undgå at blive smidt ud fra det eneste hjem, han har – et nedslidt stormagasin i New York som fristed for unge dansere fra hele verden. De, der bor der, er som en familie, og har sin egen dansegruppe kaldet The House of Pirates.

Medvirkende 
 Sharni Vinson – Natalie
 Rick Malambri – Luke
 Alberto Zuniga – Junior Zuniga
 Alyson Stoner – Camille Gage
 Adam Sevani – Moose
 Harry Shum, Jr – Cable
 Joe Slaughter – Jullian
 Ally Maki – Jenny Kido
 Ruby Feliciano – Mimi
 Harriet Maclennan – Lil' Rogue
 Bailey Hanks – New York tour guide
 Kendra Andrews – Anala
 Lil' Demon
 Anna-Jane Johnston
 Brooke Mildenhall
 Dana Abercrombie
 Amar Muminović "Smell me" – Bighead

Soundtrack 

I USA blev soundtrack-CD'en udgivet 27. juli 2010 under selskabet Atlantic.

Sanger 
 Flo Rida med David Guetta – Club Can't Handle Me
 Roscoe Dash og T-Pain med Fabo – My Own Step
 Sophia Fresh med T-Pain – This Instant
 Trey Songz – Already Taken
 Laza Morgan – This Girl
 Chromeo – Fancy Footwork
 Jesse McCartney – Up
 Estelle med Kardinal Offishall – Freak
 N.A.S.A. med M.I.A., Spank Rock, Santigold og Nick Zinner – Whatchadoin'?
 Busta Rhymes – Tear Da Roof Off
 Mims – Move If You Wanna
 Get Cool – Shawty Got Moves
 Wisin y Yandel – Irresistible

Latinamerika-ekstra 
 Sophia Del Carmen med Pitbull – No Te Quiero (Remix)

USA-ekstra 
 Jazmine Sullivan – Bust Your Windows

Digital Deluxe Edition-ekstra 
 Madcon – Beggin'
 Jazmine Sullivan – Bust Your Windows
 Get Cool med Petey Pabloe – Let Me C it
 J Randall – Spirit of the Radio
 Erica DeLuna – Work the Middle

Singler 
 Flo Rida med David Guetta – Club Can't Handle Me (28. juni 2010)
 Roscoe Dash og T-Pain med Fabo – My Own Step (13. juli 2010)
 Trey Songz – Already Taken (27. juli 2010)
 Wisin y Yandel – Irresistible (27. juli 2010)
 Aggro Santos – Candy (ikke er medtaget på soundtracket, men blev single efter filmen)
 Wale med Lady Gaga – Chillin' (ikke er medtaget på soundtracket, men blev single efter filmen)

Eksterne referencer 
 

Amerikanske film fra 2010
3-D-film fra 2010
Dansefilm fra USA
Dramafilm fra USA
16. etape af Tour de France 2010

Sekstende etape af Tour de France 2010 var en 199,5 km lang bjergetape. Den blev kørt tirsdag d. 20. juli fra Bagnères-de-Luchon til Pau.

 Etape: 16. etape
 Dato: 20. juli
 Længde: 199,5 km
 Danske resultater:
 42. Jakob Fuglsang + 6.45
 82. Chris Anker Sørensen + 23.42
 99. Matti Breschel + 34.48
 108. Nicki Sørensen + 34.48
 112. Brian Vandborg + 34.48
 Gennemsnitshastighed: 36,1 km/t

Point- og bjergspurter

1. sprint (Bielle) 
Efter 164,5 km

2. sprint (Gan) 
Efter 185,5 km

1. bjerg (Col de Peyresourde) 
1. kategori stigning efter 11 km

2. bjerg (Col d'Aspin) 
1. kategori stigning efter 42,5 km

3. bjerg (Col du Tourmalet) 
HC kategori stigning efter 72 km

4. bjerg (Col d'Aubisque) 
HC kategori stigning efter 138 km

Resultatliste

Manglende ryttere 
 198  Bram Tankink (RAB) stillede ikke til start.
 217  Iban Mayoz (FOT) stillede ikke til start.

Ekstern henvisning 
 Etapeside  på Letour.fr   

 16

en:2010 Tour de France, Stage 11 to Stage 20#Stage 16
Col de Peyresourde

Col de Peyresourde er et (1.569 m.o.h.) bjergpas i de centrale Pyrenæer på grænsen mellem departementerne Haute-Garonne og Hautes-Pyrénées i Frankrig. Det ligger på landevejen D618 mellem Bagnères-de-Luchon og Arreau.

Detaljer om stigningen 
Fra Bagnères-de-Luchon i øst er der 15,27 km over 939 højdemeter. Gennemsnitlig stigning er på 6,1%, med 9,8% i de stejleste partier.

Fra Armenteule i vest er der 8,3 km over 629 højdemeter. Gennemsnitlig stigning er på 7,6%.

Galleri

Tour de France 
Col de Peyresourde blev først brugt i Tour de France i 1910 og løbet har været brugt ofte siden hen. Første rytter over bjerget i 1910 var Octave Lapize.

I Tour de France 2010 var Sylwester Szmyd i udbrud på 16. etape og var førstemand over. Passet blev krydset to gange i Tour de France 2012, først på 16. etape og dernæst på 17. Col de Peyresourde blev også brugt på 8. etape i Tour de France 2016, hvor Chris Froome til sine rivalers store overraskelse kørte en meget aggresiv nedkørsel. Froome kom alene i mål og vandt etapen, og senere stod han også øverst på podiet i Paris.

Med i Tour de France (siden 1947)

Kildehenvisninger

Eksterne henvisninger 

 Col de Peyresourde i Tour de France   

Bjergpas i Frankrig
Peyresourde
Haute-Garonne
Cecilie Lolk Hjort

Cecilie Lolk Hjort (født 29. august 1984 i København) er en dansk digter og samfundsdebattør. Hendes værker handler blandt andet om nærheden mellem mennesker på trods af forskelligheden mellem dem. Hun har udgivet tekster i Hvedekorn, Ordkide og Spring og udgav i 2006 den fiktive brevsamling Små eksplosioner – Breve fra Josef på forlaget Spring. I 2010 udgav hun Noahs Ark på Forlaget Nulpunkt og Fremkaldelsen på Novelleforlaget, og i 2011 udgav hun punktromanen 69 på Forlaget Nulpunkt. I 2016 udgav hun det poetiske leksikon Sputnik 2 på Forlaget Ekbátana.

Noter

Eksterne henvisninger 
Cecilie Lolk Hjorts blog
Hjemmeside for Cecilie Lolk Hjort

Digtere fra Danmark
Dansksprogede forfattere fra Danmark
Kvindelige forfattere i det 21. århundrede
Junior-VM i håndbold 1987 (kvinder)

Juniorverdensmesterskabet i håndbold 1987 for kvinder var det sjette junior-VM i håndbold for kvinder. Mesterskabet blev arrangeret af International Handball Federation, og slutrunden med deltagelse af 15 hold blev afviklet i Danmark i perioden 23. oktober – 1. november 1987.

Mesterskabet blev vundet af de forsvarende mestre Sovjetunionen foran Danmark og Østtyskland. Det var Sovjetunionens femte junior-VM-guld (og femte titel i træk), og holdet gik for fjerde junior-VM i træk ubesejret gennem turneringen med syv sejre i syv kampe. Dermed havde det sovjetiske hold vundet 26 kampe i træk ved junior-VM og havde en statistik på 37 sejre og 2 nederlag i junior-VM-turneringerne indtil da. I finalen vandt Sovjetunionen med 24-15 over værtslandet Danmark, som dermed opnåede holdets bedste resultat ved junior-VM indtil da. Bronzekampen endte med østtysk sejr på 27-23 over Sydkorea.

Slutrunde

Indledende runde 

De 15 hold spillede i den indledende runde i fire grupper med tre eller fire hold. Hver gruppe spillede en enkelturnering alle-mod-alle, og de tre bedst placerede hold i hver gruppe gik videre til hovedrunden om placeringerne 1-12, mens firerne gik videre placeringsrunden om 13.- til 15.-pladsen.

Gruppe A

Gruppe B

Gruppe C

Gruppe D

Placeringsrunde 

I placeringsrunden spillede firerne fra de indledende grupper om placeringerne 13-15. De tre hold blev samlet i én gruppe, som spillede en enkeltturnering alle-mod-alle.

Hovedrunde 

I hovedrunden spillede vinderne, toerne og treerne fra de indledende grupper om placeringerne 1-12. De tolv hold blev inddelt i to nye grupper, som hver spillede en enkeltturnering alle-mod-alle, bortset fra at hold fra samme indledende gruppe ikke mødtes igen – i stedet blev resultaterne af holdenes indbyrdes opgør i den indledende runde ført med over til placeringsrunden.

Vinderne af de to grupper gik videre til VM-finalen, toerne gik videre til bronzekampen, treerne til kampen om 5.-pladsen, firerne til kampen om 7.-pladsen, femmerne til kampen om 9.-pladsen, mens sekserne måtte tage til takke med at spille om 7.-pladsen.

Gruppe I

Gruppe II

Placeringskampe og finaler

Spillere 

Det danske juniorlandshold bestod af:
Susanne Munk Lauritsen, Susan Olsen, Vivi Kjærsgaard, Anja Andersen, Tina Jacobsen, Gitte Madsen, Anette Juel Mikkelsen, Maybritt Benda, Pernille Hegelund, Trine Bay Nielsen, Berit Bogetoft, Merete Munch Sørensen og Lene Jepsen.

Kilder / eksterne henvisninger 
IHF – 1987 Women Junior DEN   

VM i håndbold
Håndbold i 1987
Kvindehåndbold
Henrik Sørensen (atlet)

Henrik Oluf Anders Sørensen (27. maj 1897 i Ringsted – 19. februar 1976 i Hvidovre) var en dansk og atlet som var medlem af Ringsted Idrætsforening. Han deltog i OL 1920 på 5000 meter og terrænløbet. Han vandt et danskt mesterskaber på 5000 meter.

Danske mesterskaber 
  1921  5000 meter 15:42.9   
  1918  10.000 meter 34:25.0

Eksterne henvisninger 
 Henrik Sørensen Biography and Statistics – Olympics at Sports-Reference.com 
 DAF i tal – Henrik Sørensen

Langdistanceløbere fra Danmark
Danske OL-deltagere i atletik
Atleter fra Ringsted IF
Personer fra Ringsted
CB

Forkortelsen CB kan hentyde til flere forskellige emner:
 Center-back – en position i fodbold
 Christianshavns Boldklub – en tidligere dansk fodboldklub
 Christianssands Bryggeri – et norsk bryggeri
 Chrysler Building – en skyskraber i New York
 Civilbeskyttelsestjeneste – tidligere betegnelse for det danske beredskab
 Club Balonmano – spansk betegnelse for håndboldklub
 Companion of the Order of the Bath – en britisk ordenstitel
 Cornerback – en position i amerikansk fodbold
 Cumulonimbussky – en sky der typisk medfører tordenvejr
 Citizens' band – engelsk for Walkie-talkie radio-båndet
Poul Cederquist

Poul Parno Cederquist (29. juni 1916 i København – 25. maj 1993 i Odense) var en dansk atletikudøver, der var medlem af Politiets Idrætsforening.
 
Cederquist deltog i hammerkast ved OL 1948 i London og 1952 i Helsinki, hvor han nåede henholdsvis en 15. plads med 48,16 m og en 16. plads med 51,10 m. Ud over sine to deltagelser ved OL deltog han også i EM i 1954 i Bern hvor han nåede en 20. plads med 51,19 m. Han vandt 15 danske mesterskaber; otte i vægtkast, seks i hammerkast og et i diskoskast.

Internationale mesterskaber 
 1954 EM Hammerkast 20. plads 51,19
 1952 OL Hammerkast 15. plads 48,16
 1948 OL Hammerkast 16. plads 51,10

Danske mesterskaber 
  1959  Hammerkast  55,38
  1959  Vægtkast  16,96
  1958  Hammerkast  53,33
  1958  Vægtkast  16,77
  1958  Diskoskast  42,06
  1957  Vægtkast  16,79
  1957  Hammerkast  53,05
  1956  Vægtkast  16,06
  1956  Hammerkast  54,27
  1956  Diskoskast  42,94
  1955  Hammerkast  53,86
  1955  Vægtkast  16,72
  1955  Diskoskast  42,69
  1954  Hammerkast  51,88
  1954  Vægtkast  16,73
  1953  Vægtkast  16,50
  1953  Hammerkast  51,03
  1953  Diskoskast  43,79
  1952  Hammerkast  53,54
  1952  Diskoskast  44,01
  1951  Vægtkast  15,97
  1951  Diskoskast  43,52
  1951  Hammerkast  50,84
  1950  Diskoskast  44,06
  1950  Hammerkast  51,01
  1949  Hammerkast  48,73
  1948  Diskoskast  39,67
  1948  Hammerkast  46,16
  1947  Hammerkast  50,59

Personlige rekorder 
 Hammerkast: 56.42 (1956)

Ekstern henvisning 
 DAF i tal – Poul Cederquist 
 

Danske OL-deltagere i atletik
Atleter fra Politiets Idrætsforening
Personer fra København
Politifolk fra Danmark
Diskoskastere fra Danmark
Hammerkastere fra Danmark
Deltagere for Danmark ved sommer-OL 1948
Deltagere for Danmark ved sommer-OL 1952
Winterfeld (adelsslægt)

Winterfeld eller Winterfeldt er en adelsslægt fra Brandenburg og Pommern, der i 1600-tallet også indvandrede til Danmark, hvor den 25. maj 1671 opnåede friherrelig værdighed. Slægtens stamsæde er Winterfeld ved Salzwedel.

Slægten uddøde i Danmark 1707, men navnet blev videreført som Holck-Winterfeldt og Knuth-Winterfeldt af de slægter (Holck og Knuth), der overtog de winterfeldtske godser.

Historie 
Ifølge en overlevering er slægten kommet til Altmark sammen med kong Henrik Fuglefænger i året 926. Slægten er formentlig beslægtet med den slægt fra Wolfenbüttel (grever af Peine), som allerede 1073 førte det samme våben. Først 1286 træder slægten med sikkerhed frem i historien med Adam von Winterfeld. En stamrække begynder ca. 100 år senere med Dietrich von Winterfeld (1380-1420 på Dallmin).

25. maj 1671 blev overhoved for den danske gren af slægten ophøjet til friherre. 1706 blev fik slægten værdighed som marqués i Spanien, og 1719 blev slægten ophøjet i den arvelige nederlandske grevestand.

Våbenskjold 
Det oprindelige våben viser på blåt felt en ulv, der springer over et neg fra højre mod venstre. På hjelmen med blå-guld hjelmklæde en voksende ulv mellem to harniskklædte arme.

Det friherrelige våben fra 1671 er firdelt med stamvåbenet som hjerteskjold, hvori ulven ses springende over to neg. Hovedskjoldet viser i 1. og 4. felt på rød baggrund en springende sølv hest og i 2. og 3. felt på guld baggrund en fra en sølv sky udgående arm, som holder et sværd.

Personer i slægten 
 Ermegaard Sophie von Winterfeldt var mor til Flemming Holck-Winterfeldt, Gustav Frederik Holck-Winterfeldt, Margrethe Holck, Hilleborg Margrethe Holck og Conrad Holck.
 Helmuth Otto von Winterfeld (1617-1694) – gehejmeråd, amtmand og baron
 Jørgen Balthasar Winterfeldt (1732-1821) – dansk søofficer

Litteratur 
 Ludwig von Winterfeld: Geschichte des Geschlechts von Winterfeld, 3 Teile, Damerow 1858–1874
 Erich Wentscher: Geschichte des Geschlechts von Winterfeld (4. Teil), Görlitz 1937
 Luise von Winterfeld: Geschichte des Geschlechts von Winterfeld (5. Teil), Hamburg 1977
 Genealogisches Handbuch des Adels, Adelslexikon bind XVI, bind 137 ud af værket, C. A. Starke Verlag, Limburg (Lahn) 2005.

Eksterne henvisninger 
 Stamtræ til adelsslægten

Adelsslægter fra Danmark
Adelsslægter fra Pommern
Adelsslægter fra Brandenburg
Leo Jørgensen

Leo Torkild Oscar Jørgensen (29. januar 1903 i København – 19. februar 1968 i København) var en dansk og atlet og typograf som var medlem af IF Sparta hvor han begyndte som 14-årig i 1917. 

Han deltog i OL 1928 i Amsterdam på 100 meter og vandt 16 danske mesterskaber; otte doubler på 100 og 200 meter. Der til elve i stafetløb. Satte danske rekord på 100 meter med 10,7 i 1928, slået af Holger Hansen 1938 og på 200 meter med 22,3 i 1933 slået af Gunnar Christensen 1938.

Danske mesterskaber 
   1934  100 meter  10.9    
   1934  200 meter  22.7    
   1933  100 meter  10.8    
   1933  200 meter  22.5    
   1932  100 meter  11.2    
   1932  200 meter  22.6    
   1931  100 meter  11.1 
   1931  200 meter  22.6    
   1930  100 meter  10.9    
   1930  200 meter  22.8    
   1929  100 meter  11.1    
   1929  200 meter  22.7    
   1928  100 meter  11.2    
   1927  100 meter  11.0    
   1927  200 meter  23.1    
   1926  100 meter  11.0    
   1926  200 meter  22.8    
   1925  100 meter  ?   
   1925  200 meter  ?   
   1924  100 meter  ?   
   1924  200 meter  ?

personlige rekorder 
 100 meter: 10.7 (1928)
 200 meter: 22,3 (1933)

Noter

Eksterne henvisninger 
 
 DAF i tal – Leo Jørgensen 

Sprintere fra Danmark
Danske OL-deltagere i atletik
Atleter fra Sparta Atletik
Personer fra København
Orla Olsen

Hans Orla Emil Olsen (født 31. august 1899 i København, død 13. maj 1949 i Kongens Lyngby) var en dansk atlet, medstifter og leder af Dansk Nordisk Front.

Orla Olsen var medlem af Idrætsforening Sparta. Han deltog i maratonløbet ved OL 1928 i Amsterdam, hvor han ikke kom i mål. Han nåede 2:56,07 i maraton 1926 i København og 3:02,47 i 1927.

Orla Olsen var med til at stifte Dansk Nordisk Front i 1940. Han havde frem til det været sysselleder i Danmarks Nationalsocialistiske Arbejderparti, men havde meldt sig ud, fordi han var imod, at partiet var afhængigt af en bestemt udenlandsk magt. Dansk Nordisk Front tilsluttede sig den 17. oktober 1940 sammen med andre organisationer "Den nationale Blok". Han var gauleiter for Københavns nazister. Han blev 30. juli 1947 fundet af svensk politi under en razzia på en bondegård udenfor Visby på Gotland, hvor han ventede på transport til Argentina. Han blev sendt tilbage til Danmark, hvor han døde i 1949, 49 år gammel.

Referencer 

Maratonløbere fra Danmark
Danske OL-deltagere i atletik
Atleter fra Sparta Atletik
Personer fra København
Danskere i 2. verdenskrig
Nazister fra Danmark
Politikere fra Danmarks Nationalsocialistiske Arbejderparti
Nybrogade

Nybrogade er en gade i Indre By i København. Den 200 m lange gade går langs Slotsholmskanalens nordre side fra gaden Frederiksholms Kanal til Naboløs, hvorefter gaden fortsætter som Gammel Strand.

Kulturministeriet har adresse i Nybrogade. Nybrogade huser foruden en antik våbenhandler kaldet Arms Gallery, rejsebuerauet Nevin rejser, cocktailbaren Ruby's og hovedstadens eneste firma, som sælger anatomiske modeller og skeletter kaldet eAnatomi.

Historie 
I 1680'erne blev der bygget en bro fra Slotsholmen til Knabrostræde, der blev revet ned igen i 1726. Broen blev kaldt Røde Bro eller Nybro og har lagt navn til gaden.

De fleste huse i Nybrogade stammer fra tiden efter Københavns brand 1728. Det gælder for eksempel nr. 4, Hans Blasens Hus, fra 1730. Han havde et stort pæretræ, der voksede på gaden udenfor hans grund som sit mærke. På et bevaret skilt i sandsten kan man læse: "HANS BLASEN I: PÆRETRÆET ANNO 1730".

Forhuset på hjørnet af Nybrogade og Knabrostræde blev opført i 1732 af Philip de Lange med seks fag ud mod Nybrogade. Her har blandt andet storkøbmanden  Frédéric de Coninck og salmedigteren N.F.S. Grundtvig boet. Kongelig skuespiller Christian Niemann Rosenkilde boede i Nybrogade 16 i 1856-1857. 

De mange huse der blev bygget efter den store brand i 1728 fik betegnelsen "ildebrandhuse". Et godt eksempel herpå er Nybrogade 20, der er opført i 1731 af prammand Ole Hansen. Man gik fra at have lave gårde og enfamilies huse, til at bygge etage ejendomme med flere lejligheder, og en egentlig facade ud mod gaden i form af gavlkviste.

Noter

Eksterne henvisninger 

Gader i Indre By (København)
Arbejderbladet

Arbejderbladet var en dansk avis der udkom 1921-1941. Som ugeavis 1922 – 1932, derefter to gange ugentligt til dagbladet begyndte at udkomme 2. januar 1934. Avisen var organ for Danmarks Kommunistiske Parti. Da partiet gik frem under arbejdsløsheden i 1930'erne, og ved folketingsvalg 1932 fik to mandater udkom avisen som dagblad til 22. juni 1941, da politiet lukkede det, efter DKP var blevet ulovligt.

Efter befrielsen begyndte avisen igen at udkomme dagligt nu under navnet Land og Folk, som det hed som illegalt blad under besættelsen.

Kilder 

 Arbejderhistorisk Bladliste, 1921-30 (På Modkraft.dk)

Eksterne henvisninger 
 Digitaliserede udgaver af Arbejderbladet i Mediestream
 Arbejderbladet i opslagsværket "De Danske Aviser"

Aviser fra Danmark
Danmarks Kommunistiske Parti
Yancheng

Yancheng er en kinesisk by på præfekturniveau i provinsen Jiangsu i det centrale Kina. Præfekturet har et aral på 16.920,83 km2 heraf 1.720 km2 i byområdet, og en befolkning på 8.117.000 mennesker, heraf 3.630.000 i byområdet (2008).

Administrative enheder 
Yancheng består af to bydistrikter, to byamter og fem amter:

 Bydistriktet Tinghu – 亭湖区 Tínghú Qū ;
 Bydistriktet Yandu – 盐都区 Yándū Qū ;
 Byamtet Dongtai – 东台市 Dōngtái Shì ;
 Byamtet Dafeng – 大丰市 Dàfēng Shì ;
 Amtet Sheyang – 射阳县 Shèyáng Xiàn ;
 Amtet Funing – 阜宁县 Fùníng Xiàn ;
 Amtet Binhai – 滨海县 Bīnhǎi Xiàn ;
 Amtet Xiangshui – 响水县 Xiǎngshuǐ Xiàn ;
 Amtet Jianhu – 建湖县 Jiànhú Xiàn.

Trafik 
Kinas rigsvej 204 løber gennem området. Den løber fra Yantai i Shandong mod syd til Shanghai, og passerer blandt andet Lianyungang, Nantong og Taicang.

Bypræfekturer i Jiangsu
Klareboderne

Klareboderne er en gade i Indre By i København. Den ligger mellem Købmagergade og Pilestræde, og ved mødet med Pilestræde går den mod nordøst over i Møntergade.

Gaden kendes med sikkerhed ved navn siden 1518, og har navn efter Clarisserordenens kloster, Skt. Clare, der lå på området. Efter reformationen, hvor klosteret blev nedlagt, blev den kongelige møntgård etableret her (hvilket bl.a. kan spores i Møntergade, forlængelsen af Klareboderne). I 1787 etablerede Søren Gyldendal forlaget Gyldendal med adresse i Klareboderne 3, hvor forlaget fortsat har domicil.

Kilde 
 Jens Fleischer: København. Kulturhistorisk opslagsbog med turforslag, 1985 (her efter www.kobenhavnshistorie.dk , tilgået 2010-07-20)

Gader i Indre By (København)
Møntergade (København)

Møntergade er en gade i Indre By i København. Den forløber fra Pilestræde i sydvest, hvor den udgør forlængelsen af Klareboderne, til Gothersgade mod nordøst ved hjørnet af Rosenborg Have, hvor den fortsætter som Kronprinsessegade.

Møntergade har navn efter, at den kongelige mønt lå nær herved på grunden fra Sankt Clara Kloster i Klareboderne, der blev nedlagt efter Reformationen. Navnet kendes som sådan siden 1623, men gaden kendes — i anonym udgave — i hvert fald omkring hundrede år tidligere.

Dagbladet Børsen har adresse i Møntergade.

Kilde 
 Jens Fleischer: København. Kulturhistorisk opslagsbog med turforslag, 1985 (her efter www.kobenhavnshistorie.dk , hentet 2010-07-20)

Eksterne henvisninger

Noter 

Gader i Indre By (København)
E. Donnall Thomas

Edward Donnall Thomas (15. marts 1920, Mart, McLellan County, Texas - 20. oktober 2012, Seattle) var en amerikansk fysiker og modtager af Nobelprisen i fysiologi eller medicin i 1990 sammen med Joseph Murray for opdagelsen af organ- og celletransplantation i behandling af menneskesygdomme.

Fysikere fra USA
Nobelprismodtagere i medicin
Nobelprismodtagere fra USA
Poul Otto

Poul Emil Otto (født 19. december 1913 i København-2003) var en dansk atlet medlem af Ben Hur.
Poul Otto deltog i højdespring på OL 1936 i Berlin, hvor han nåede en 12. plads med 1,85. Han vandt fire DM i højdespring og et i længdespring, det blev til fem danske rekorder i højdespring med 1,91 som bedst. Han var vinder af B.T.s Guld 1935.

Danske mesterskaber 
  1942  Højdespring  1,88  
  1941  Længdespring  6,71  
  1941  Højdespring  1,82  
  1940  Højdespring  1,88  
  1940  Længdespring  6,70  
  1939  Højdespring  1,75  
  1939  Længdespring  6,71  
  1937  Højdespring  1,85  
  1937  Længdespring  6,84  
  1937  Trespring  13,44  
  1936  Højdespring  1,80  
  1936  Trespring  13,38  
  1936  Længdespring  6,77  
  1935  Højdespring  1,90  
  1935  Længdespring  6,76  
  1935  Trespring  13,24  
  1934  Længdespring  6,85

Bedste resultat 
Højdespring: 1,91 1940 Dansk rekord

Kilder 
 
 DAF i tal – Poul Otto

Højdespringere fra Danmark
Danske OL-deltagere i atletik
Atleter fra Ben Hur
Personer fra København
Længdespringere fra Danmark